«Մեր ֆակուլտետն ու ամբիոնը լրջագույն դերակատարություն ունեն հայ-իրանական հարաբերությունների համատեքստում՝ իրականացնելով ոչ միայն կրթական և գիտական, այլև մշակութային դեսպանի առաքելություն: ԵՊՀ իրանագիտության ամբիոնն այսօր Հայաստանում և չեմ վախենա ասել նաև ԱՊՀ ողջ տարածքում այն խոշոր կենտրոնն է, որի աշխատակիցները, ուսանողները իրենց սոցիալական պարտքն են համարում Հայաստանում ներկայացնելու նաև Իրանը, իրանական մշակույթը, լեզուն, հազարամյա պատմությունը, քաղաքական միտքը և այլն»,- ասաց Վարդան Ոսկանյանը: